Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról /* COM/2013/0227 final - 2013/0118 (NLE) */





INDOKOLÁS 1. A JAVASLAT HÁTTERE Autonóm uniós vámkontingenseket olyan termékek esetében szükséges alkalmazni, amelyekből az Unióban az adott kontingensidőszak folyamán nem fognak előállítani akkora mennyiséget, amekkorára a szóban forgó terméket felhasználó iparágnak szüksége lenne. Több tagállam kérése alapján a Bizottság az illetékes kormányzati szakértőkkel közösen egyes mezőgazdasági és ipari termékek esetében megvizsgálta, hogy szükség van-e autonóm vámkontingensek megnyitására. A Tanács 2009. december 22-én elfogadta az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendeletet annak érdekében, hogy a szóban forgó termékek Unión belüli keresletét a lehető legkedvezőbb feltételekkel lehessen kielégíteni. Az uniós vámkontingenseket a megfelelő mennyiségek vonatkozásában nulla vagy – a közös vámtarifa szerinti autonóm vámtételhez képest – csökkentett vámtétel meghatározása mellett indokolt megnyitni oly módon, hogy a szóban forgó termékek piacán ne keletkezzék zavar. A gazdasági vámkérdésekkel foglalkozó csoport ülésein tartott egyeztetések azt mutatták, hogy a tagállamok készek az e rendeletjavaslat I. mellékletében felsorolt termékek vámkontingenseinek oly módon történő megnyitására, hogy ez a szóban forgó termékek piacán ne okozzon zavart. Szükségessé vált továbbá az e javaslat II. mellékletében felsorolt kontingensek kiigazítása: a 09.2620 és a 09.2633 tételszámú vámkontingens esetében módosítani kellett az árumegnevezést, a 09.2629 tételszámú vámkontingenshez pedig egy további TARIC-kódot kellett hozzárendelni. Emellett az átláthatóság érdekében a 09.2632 és a 09.2917 tételszámú vámkontingensekre vonatkozó záró időpont beillesztésre került e rendeletjavaslat II. mellékletébe a vámkontingens-időszak végét jelző dátum megadása céljából. A javaslat összhangban van a mezőgazdasági, a kereskedelmi, a vállalkozás-, a fejlesztés- és a külpolitikával. Mindenekelőtt a javaslat nem érinti hátrányosan az EU-val kötött preferenciális kereskedelmi megállapodások előnyeit élvező országokat (például az általános preferenciarendszerben részt vevő országokat, az AKCS-országokat, a tagjelölt és a potenciális tagjelölt országokat). 2. AZ ÉRDEKELTEKKEL FOLYTATOTT KONZULTÁCIÓK EREDMÉNYEI ÉS HATÁSVIZSGÁLATOK Konzultációra került sor az egyes tagállamok iparágait képviselő, gazdasági vámkérdésekkel foglalkozó csoporttal. Az összes felsorolt kontingens a csoport keretében elért megállapodást tükrözi. Visszafordíthatatlan következményekkel járó, lehetséges komoly kockázatokról nem történt említés. A javaslat szolgálatközi konzultációs eljárás tárgyát fogja képezni, majd – a Tanács általi elfogadását követően – közzétételre kerül. 3. A JAVASLAT JOGI ELEMEI Az Uniónak az egyes mezőgazdasági és ipari termékekre vonatkozó autonóm uniós vámkontingensei megnyitásáról és kezeléséről szóló tanácsi rendelet módosítása, amihez a jogalapot az Európai Unió működéséről szóló szerződés 31. cikke szolgáltatja. Az említett cikk értelmében az autonóm vámkontingenseket a Tanács állapítja meg minősített többséggel, bizottsági javaslat alapján. A javaslat az Unió kizárólagos hatáskörébe tartozik, ezért a szubszidiaritás elve nem alkalmazható. Ezek az intézkedések összhangban vannak a külkereskedelemben érintett gazdasági szereplőkre vonatkozó eljárások egyszerűsítését célzó alapelvekkel, valamint a Bizottságnak az autonóm vámfelfüggesztésekről és vámkontingensekről szóló 2011. évi közleményével (HL C 363., 2011.12.13., 6. o.). 4. KÖLTSÉGVETÉSI HATÁSOK A vámbevétel-kiesés összege megközelítőleg összesen 8,8 millió EUR évente. A költségvetés tradicionális saját forrásaira gyakorolt hatás éves szinten -6,6 millió EUR (75 % x 8,8 millió EUR évente). 2013/0118 (NLE) Javaslat A TANÁCS RENDELETE az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) Annak érdekében, hogy egyes, az Unióban elégtelen mennyiségben előállított áruk tekintetében kielégítő és folyamatos ellátást lehessen biztosítani, és egyes mezőgazdasági és ipari termékek tekintetében elkerülhetőek legyenek a piaci zavarok, a 7/2010/EU tanácsi rendelet[1] autonóm vámkontingenseket nyitott meg. Ezeken a vámkontingenseken belül a termékek csökkentett vagy nulla vámtétellel importálhatók. Ugyanezen okból szükségessé vált a 09.2644 és a 09.2663–09.2671 tételszámú kilenc termék megfelelő mennyiségére vonatkozóan új, csökkentett vagy nulla vámtételű vámkontingenst megnyitni 2013. július 1-jétől kezdődő hatállyal. (2) Emellett a 09.2620 és a 09.2633 tételszámmal ellátott autonóm uniós vámkontingens esetében szükséges az árumegnevezés módosítása, a 09.2629 tételszámú vámkontingenshez pedig egy további TARIC-kódot kell hozzárendelni. (3) A 09.2917 és a 09.2632 tételszámú autonóm uniós vámkontingens esetében a sorba be kell illeszteni a záró időpontra vonatkozó 2013.12.31. dátumot, mivel nem áll az Unió érdekében, hogy ezen az időponton túl biztosítsa a szóban forgó vámkontingenst. (4) A 7/2010/EU rendeletet ezért ennek megfelelően módosítani kell. (5) Mivel a vámkontingenseknek 2013. július 1-jén kell hatályba lépniük, ezt a rendeletet ugyanezen időponttól fogva kell alkalmazni, és haladéktalanul hatályba kell léptetni, ELFOGADTA EZT A RENDELETET: 1. cikk A 7/2010/EU rendelet melléklete a következőképpen módosul: 1. a 09.2644 és a 09.2663–09.2671 tételszámú, az e rendelet I. mellékletében szereplő sorok beillesztésre kerülnek; 2. a 09.2620, 09.2629, 09.2632, 09.2633 és 09.2917 tételszámú vámkontingensekre vonatkozó sorok helyébe az e rendelet II. mellékletében szereplő sorok lépnek. 2. cikk Ez a rendelet az Európai Unió Hivatalos Lapjában való kihirdetésének napján lép hatályba. Ezt a rendeletet 2013. július 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök I. MELLÉKLET Az 1. cikk (1) bekezdésében említett vámkontingensek Tételszám || KN-kód || TARIC || Árumegnevezés || Kontingensidőszak || Kontingens mennyiség || Kontingens vámtétele (%) 09.2663 || ex 1104 29 17 || 10 || Őrölt cirokmag, legalább hántolva és csírátlanítva, térkitöltő csomagolási termékek gyártásához (1) || 07.01-12.31. || 750 tonna || 0 % 09.2664 || ex 2008 60 19 ex 2008 60 39 || 30 30 || Cseresznye, hozzáadott alkoholtartalommal, 9 tömegszázalékos cukortartalommal is, legfeljebb 19,9 mm-es átmérővel, maggal, csokoládéipari termékek gyártásához (1) || 07.01-12.31. || 500 tonna || 10 % (2) 09.2665 || ex 2916 19 95 || 30 || Kálium-(E,E)-hexa-2,4-dienoát(CAS RN 24634-61-5) || 07.01-12.31. || 4 000 tonna || 0 % 09.2666 || ex 3204 17 00 || 55 || C.I. Pigment Red 169 színezék (CAS RN 12237-63-7) || 07.01-12.31. || 20 tonna || 0 % 09.2644 || ex 3824 90 97 || 96 || Készítmény: — || legalább 55, de legfeljebb 78 tömegszázalék dimetil-glutarát-tartalommal, — || legalább 10, de legfeljebb 28 tömegszázalék dimetil-adipát-tartalommal, és — || legfeljebb 25 tömegszázalék dimetil-szukcinát-tartalommal 07.01-12.31. 3 000 tonna 0 % 09.2671 || ex 3905 99 90 || 81 || Poli(vinil-butirál) (CAS RN 63148-65-2): — || 17,5 – 20 mol % hidroxilcsoport tartalommal, és — || átlagos részecskemérete (D50) 0,6 mm-nél nagyobb 07.01-12.31. 5 500 tonna 0 % 09.2667 || ex 8537 10 99 || 51 || Elektromechanikus kapcsoló panel: — || egy 5 állású kapcsolóval, — || egy elektromos vezetékkel, — || egy integrált áramkörrel, — || egy infravörös vevővel is, a 8521 és a 8528 vtsz. alá tartozó termékek gyártásához (1) 07.01-12.31. 3 000 000 egység 0 % 09.2668 || ex 8714 91 10 ex 8714 91 10 || 21 31 || Kerékpárváz szénszálból és műgyantából, festve, lakkozva és/vagy polírozva, kerékpár gyártásához (1) || 07.01-12.31. || 38 000 egység || 0 % 09.2669 || ex 8714 91 30 ex 8714 91 30 || 21 31 || Mellső kerékpárvilla szénszálból és műgyantából, festve, lakkozva és/vagy polírozva, kerékpár gyártásához (1) || 07.01-12.31. || 26 000 egység || 0 % 09.2670 || ex 9405 40 39 || 30 || Elektromos világítószerelvény: — || nyomtatott áramköri kártyákkal és — || fénykibocsátó diódákkal (LED), síkképernyős televíziókészülék háttérvilágító egységének gyártásához (1) 07.01-12.31. 8 500 000 darab 0 % || (1) || A vámok felfüggesztése a 2454/93/EGK bizottsági rendelet 291–300. cikkének hatálya alá tartozik (HL L 253., 1993.10.11., 1. o.). || || (2) || A mértékvámtételt kell alkalmazni. || II. MELLÉKLET Az 1. cikk (2) bekezdésében említett vámkontingensek Tételszám || KN-kód || TARIC || Árumegnevezés || Kontingensidőszak || Kontingens mennyiség || Kontingens vámtétele (%) 09.2632 || ex 2921 22 00 || 10 || Hexametilén-diamin (CAS RN 124-09-4) || 2013.01.01-12.31. || 40 000 tonna || 0 % 09.2917 || ex 2930 90 13 || 90 || Cisztin (CAS RN 56-89-3) || 2013.01.01-12.31. || 600 tonna || 0 % 09.2629 || ex 7616 99 90 ex 8302 49 00 || 85 91 || Alumínium teleszkópos fogantyú bőröndök gyártásához (1) || 01.01-12.31. || 800 000 egység || 0 % 09.2633 || ex 8504 40 82 || 20 || Elektromos egyenirányító, legfeljebb 1 kVA teljesítményű, a 8509 80 és a 8510 vámtarifaszám alá tartozó készülékek gyártásához (1) || 01.01-12.31. || 4 500 000 egység || 0 % 09.2620 || ex 8526 91 20 || 20 || Részegység helyzetmeghatározó funkcióval rendelkező GPS-rendszerhez, kijelző nélkül és legfeljebb 2 500 g tömegű || 01.01-12.31. || 3 000 000 egység || 0 % || (1) || A vámok felfüggesztése a 2454/93/EGK bizottsági rendelet 291–300. cikkének hatálya alá tartozik (HL L 253., 1993.10.11., 1. o.). || PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ 1. A JAVASLAT CÍME: A Tanács rendelete az Uniónak az egyes mezőgazdasági és ipari termékekre vonatkozó autonóm vámkontingensei megnyitásáról és kezeléséről szóló 7/2010/EU rendelet módosításáról. 2. KÖLTSÉGVETÉSI TÉTELEK Alcím és jogcímcsoport: 12. alcím, 120. jogcímcsoport A 2013. évben a költségvetésben szereplő összeg: 18 631 800 000 EUR (2013. évi költségvetés-tervezet) 3. PÉNZÜGYI HATÁS ¨ A javaslatnak nincs pénzügyi hatása. X A javaslatnak nincs pénzügyi hatása a kiadásokra, viszont van pénzügyi hatása a bevételekre – ez a hatás a következő: (millió EUR egy tizedesjegyig) Költségvetési tétel || Bevétel[2] || 6 hónapos időszak, kezdődátum: éééé/hh/nn || [év: 2013/2] 120. jogcímcsoport || A saját forrásokra gyakorolt hatás || 2013. július 1. || -3,3 (millió EUR egy tizedesjegyig) Az intézkedést követő helyzet || [2014 – 2017] 120. jogcímcsoport || –6,6 / év 2012-ben a vámbevétel-kiesés teljes összege a 7/2010/EU rendeletben meghatározott hatályos autonóm vámkontingensekből következően 54,9 millió EUR-t tett ki. E rendelet kiegészítései következtében a vámbevétel-kiesés növekedése a becslések szerint évente 8,8 millió EUR lesz. A fentiek alapján az e rendelet okozta bevételkiesésre mért hatás becsült összege a 2014.1.1–2017.12.31. közötti időszakra évente 6,6 millió EUR (a 8,8 millió EUR bruttó összeg x 0,75) és 3,3 millió EUR a 2013.7.1–2013.12.31. közötti időszakra. 4. Csalás elleni intézkedések Az e tanácsi rendeletben szereplő bizonyos termékek esetében ellenőrzésre kerül a meghatározott célú felhasználás a 2454/93/EGK bizottsági rendelet 291–300. cikkével összhangban. [1] HL L 3., 2010.1.7., 1. o. [2] A tradicionális saját források (mezőgazdasági vámok, cukorilletékek, vámok) tekintetében nettó összegeket, vagyis a 25 %-kal (beszedési költségek) csökkentett bruttó összegeket kell megadni.